JohanHeinsen/ENO huggingface dataset:
Lolland-Falsters Stifts-Tidende, 1838-08-10
Mortifications=Stævning. Fjerde Klasse. No. . 10 Rigsbankskilling Sølv. Erik Peter Pontoppidan, 1838. Kongelig Majestæts virkelig Justitsraad og Birkedommer paa Falster, Gjor vitterligt: at efter Begjæring af forrige Møller, Anders Larsen af Riserup, bliver i Overeensstemmelse med den ham dertil under 14de Juli d. A. allernaadigst forundte Bevilling, Den eller De, som kan gjøre nogen Fordring paa en af daværende Eier af Riserup Mølle, Jakob Jensen, til Gaardmand Peder Larsen Navr i Nørre=Alslev under 1ste April 1789 udstædte og 16de f. M. tinglæste, men senere bortkommen Panteobligation, stor 100 Rbd. D. C., hvorfor er givet 3die Prioritets Panteret næstefter respective 500 Rbd. og 200 Rbd. D. C. i bemeldte Riserup Mølle og Møllehuus, med Tilhørende og Tilliggende, - herved, med Aars og Dags Varsel, indstævnte til at møde for Falsters Birkeret, som holdes paa Birkets Tinghuus ved Nykjøbing, den første ordinære Retsdag i November Maaned 1839 om Formiddagen Kl. 10, for deres Ret til bemeldte Obligation at beviisliggjøre, eller, i Mangel heraf, efter foregaaende Procedyre og Paastand, at høre denne Forskrivning ved Dom mortificeret til Udslettelse af Pantebogen. Forelæggelse og Lavdag er hævet ved Forordningen af 3die Juni 1796. Dets til Bekræftelse udstædes denne Stævning under min Haand og Jurisdiktionens Segl. Falsters Birk, Nykjøbing den 7de August 1838. Pontoppidan. (L. S.) Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1838-08-12
Lollands Falsters Bi Tidende. No. 92 Søndagen den 12 August.
Lolland-Falsters Stifts-Tidende, 1838-08-12
Udenlandske Nyheder. England. Uagtet man overalt hører at Tilstanden i Jrland i høi Grad fordrer gjennemgribende Reformer, er der dog ingen Udsigt til, at nogen af disse ville blive udførte i dette Aar, da Torierne endnu have en afgjort Majoritet i Overhuset. J Underhuset har Lord Russell fremlagt den irske Municipalbill med de Amendements, som Overhuset har antaget, ved hvilken Leilighed han med megen Bestemthed udtalte sig mod Torierne, da samtlige Amendements kun tilsigtede at lade allede Misbrug, man agtede afskaffede, endnu vedblive.
Lolland-Falsters Stifts-Tidende, 1838-08-12
Med Hensyn til Valgeensus, som Ministrene vilde have bestemt til 5 Pd. St., men Torierne til 10 Pd. St., søgte Ministrene at træffe en Middelvei, men denne blev bekjæmpet af Robert Peel. Ved den endelige Afstemning bleve samtlige Overhusets Amendements forkastede, dog kun med en liden Majoritet. J Overhuset har man dadlet, at Marquien af Normanby har afskediget flere irlandske Embedsmænd, deels fordi de hørte til de forbudte Orange loger, og deels fordi de have gjort sig skyldig i Misligheder ved Valgene. – Fra Canada har man ingen fuldstændige Efterretninger, men efter hvad man veed, er man just ikke meget tilfredse med Lord Durham.
Lolland-Falsters Stifts-Tidende, 1838-08-12
Frankrig. Som et Forsvar for det nuværende Ministerium, indeholder Journal des Debats nogle meget vidtløftige Afhandlinger og Frankrigs Forhold til Udlandet, og navnligen til de Magter med hvilke det for Tiden er i Strid. Noget Nyt erfarer man imidlertid ikke af disse Meddelelser. Julifesten og de dermed i Forbindelse staaende Fængslinger, ere endnu stedse Gjenstand for Journalernes Kritik, uden at Regjeringen dog tager nogen Notits af deres bemærkninger. Marschal Soult er nu kommen tilbage til Frankrig, og har ved sin Modtagelse maattet sande Rigtigheden af det gamle Ordsprog, at en Prophet ikke er anseet i sit eget Fødeland. Kong Ludvig Philip er væltet med sin Vogn, men om han derved er kommen til Skade, eller om han overhovedet er syg, derom ere Bladene endnu ikke rigtig enige.
Lolland-Falsters Stifts-Tidende, 1838-08-12
Spanien. Om krigerigske Begivenheder hører man endnu Jntet, derimod har der ved Hoffet været en stor Fest, hvor det er gaaet meget prægtigt til. Ligeledes er der Tale om at udnævne Espartero til Hertug.
Lolland-Falsters Stifts-Tidende, 1838-08-12
Jtalien. J Mailand er man i høi Grad beskjæftiget med Forberedelserne til Kronningen, og sparer ingen Udgivter for at gjøre denne saa prægtig som muligt. Foruden det Silketøi som fandtes i selve Byen Mailand, har man endvidere forskreven 10,000 Alen fra England, og alt dette Tøi skal ene anvendes til Domkirken. Den afdøde Prinds Maximilians (af Sachsen) Enke Prindsesse Marie Louise har nylig givtet sig med en af sin Broders, Hertugen af Luccas Kammerherrer ved Navn Rossi.
Lolland-Falsters Stifts-Tidende, 1838-08-12
Tydskland. Efter Forlydende skal Forbundsdagen have erklæret sig incompetent i de hannoverske Anliggender, og Efterretningen herom har udbredt almindelig Misfornøielse og Sorg, da ved en saadan Erklæring enhver Sikkerhed for at de existerende Forfatninger ikke eensidigen ophæves er borte. Dette Rygte, tilligemed den Omstændighed, at de hessiske Stænder ikke kunne bringe deres Andragende. om Rotenburger-Domainerne til Forbundsdagens Afgjørelse, har fremkaldt flere Afhandlinger og Forbundsdagens Virksomhed, om hvilke man vistnok kan antage, at det ene er Censurens Skyld, at de ikke ere mere interessante. - J Bayern har Regjeringen nu endelig forbudt enhver Polemik over Kirkens dogmatiske Forhold. Musland. Ved en hæftig Storm som har raset i det Sorte=Hav, er Russerne tilføiet et betydeligt Tab, da de derværende Skibe deels ere adsplittede, deels strandede og plyndrede af Tscherkesserne, som derved rigeligen ere blevne forsynede med Vaaben og Krudt. Garnisonen i det nye FortSkotscha, som gjorde et Forsøg paa at frelse tvende i dets Nærhed strandede Corvetter, blev dreven tilbage med betydeligt Tab, og Corvetterne plyndrede og opbrændte af Tscherkesserne. J Anledning af Keiserens Besøg i Warschau, fortæller en tydske Reisende, at Glæden der i Byen var meget stor, og Jlluminationen meget prægtig. Øvrigheden havde imidlertid forbudt talrige Hobe at samle sig, og det, mener han, svækkede Udtrykket af den glade Sindstemning, ligesom han og troer, at det var overflødigt at Politiet havde bestemt en Mulkt af 30 Rbd. for hvert uoplyst Vindue i Byen, kun klager han over, at han blev arresteret, fordi han med bedækket Hoved gik forbi en Kirke, hvori Keiseren, var, uden at dog dette var den Reisende bekjendt. Sverrig. Overstatholder Møllerhelm i Stockholm har, i Anledning af den ham overleverede Beretning fra Borgercorpset, erklæret, at han ikke fandt den passende til at overrækkes Kongen. Begge gothenborgske Tidender saavelsom Norlands=Posten ere blevne inddragne paa Grund af Reflectioner over den crusenstolpiske Sag. Assessor Crusenstolpe og hans Frue bevogtes paa det strængeste paa Fæstningen Warholm. Commandanten maa ikke lade Nogen tale med dem uden i sin Overværelse og efter speciel Tilladelse, ligesom de hellerikke maae spadsere paa Voldene uden under Bevogtning. Alle Besøg paa Fæstningen ere i høieste Grad indskrænkede, og de Personer, som vise sig der, underkastes den strængeste Undersøgelse.
Lolland-Falsters Stifts-Tidende, 1838-08-12
Fædrelandet. Den østifteriske Stænderforsamling er sammenkaldt til den 24de September dette Aar. (Kbhpst.)¬
Lolland-Falsters Stifts-Tidende, 1838-08-12
J Anledning af Helsingørsavisens Opfordring til Kjøbenhavnsposten om at meddele Efterretning om Udfaldet af Kjøbmand Ellertsens Klage yttrer sidstnævnte Blad sig nu saaledes: Med Hensyn til Sidstnævnte (Kjøbmand Ellertsen) kunne vi ikke svare andet, end at vi naturligviis ikke kunne antage, at Politidirecteuren skulde have kunne tilbageholde en Klage over ham selv, som han ved at modtage samme havde paataget sig at besørge til sin Adresse, det kongl. danske Cancelli, men at vi, uagtet gjentagne Forespørgsler, dog ikke have kunnet erfare, at der skulde være falden Resolution i Sagen, ja end ikke, at Klagen er indkommen til sit Bestemmelsested.
Lolland-Falsters Stifts-Tidende, 1838-08-12
Den Diner, der blev given den kongelige Commissarius paa hans Fødselsdag, var ifølge Efterretninger fra Slesvig meget glimrende. Af Stændermedlemmerne vare ikkun Hertugen af Augustenborg ikke nærværende, da han var bortreist, og de Deputerede Grev Moltke, Lorenzen fra Haderslev og Claussen, der ikke havde villet tage Deel i Jndbydelsen. (Correspondenzblatt.)
Lolland-Falsters Stifts-Tidende, 1838-08-12
En Beretning i Rand. Avis. om Høravlen og Lærreds-Tilvirkningen i Randers Amt viser iblandt andet, at den sidste Jndustriegreen har gjort der fortrinlige Fremskridt til det Bedre i de sidste 6 a 276 Sr. 7 Aar. Fra 1ste Juli 1836 til 31te Mai 1837 er hallet i Randers 46,600 Al. Lærred og i det paafølgende Aar til 1ste Juni sidstl. ligeledes 63,700 Al. Lærredsafsætningen for Bønderne har i dette Foraar været meget livlig i Randers. Selv fra andre Byer have Handlende indfundet sig der forat indkjøbe Lærred paa Torvedagene.
Lolland-Falsters Stifts-Tidende, 1838-08-12
Til indeværende Qvartals theologiske Embedsexamen fremstillede sig til den mundtlige Prøve 23, Candidater, af hvilke H. C. Ebbesen, H. P. Falck, P. N. Fibiger, F. C. J. Høeg Guldberg, F. W. S. Jacobsen, C. H. Monrad, C. F. Møller, A. J. Secher, T. F. P. Smith og N. T. Worm erholdt Caracteren laudabilis; J. L. F. Bagger, F. C. Begtrup, C. B. K. Bergenhammer, N. P. Cruusberg, P. C. Fridenreich, N. B. Gjølbye, H. L. R. Müller, J. G. Ochsner, S. M. Schousboe, H. B. Thomsen og N. N. Øllgaard hand illandabilis; I non contemnendum og 1 forlod den mundtlige Prøve. (Kbhvnspst.) Til behagelig Afbenyttelse af Hr. Kammerjunker, Stænderputeret Mylius, om det fyenske Kysk heds-Spørgsmaal atter skulde komme paa Bane i den jydske Stænderforsamling, meddeles tjenstligst fra en Tænker i Hr. Ove Thomsens Avis, at der fra Nytaar 1822 indtil Nytaar 1838 i Fyens Stift kun ere fødte 10,470 uægte Børn, dog maaskee de dødfødte uægte Børn ikke iberegnede.
Lolland-Falsters Stifts-Tidende, 1838-08-12
Det kongelige General-Toldkammer og Commerce-Collegium har faaet Ordre til, hvert tredie Aar at give Jndberetning om, hvorvidt det paa Grund af forandrede Omstændigheder maatte ansees fornødent eller gavnligt at foretage Modificationer i Tarifferne, ligesom og bemeldte Collegium er paalagt, saafremt indtræffende Conjuncturer maatte gjøre det paatrængende nødvendigt, endog inden den Tids Forløb, at træffe Forandring i nogen af de i Tarifferne indeholdte Afgivter, da at indkomme med Forslag desangaaende.
Lolland-Falsters Stifts-Tidende, 1838-08-12
Af en Meddelelse i Aalborg Avis sees, at de med de indtrædende Hundedage eiendommelige Optog have begyndt at drage gjennem Kjøbenhavns Gader. Folk fra Betrinairskolen gaae med Næt paa lange Stænger og søge at fange de tegnløse Hunde, medens Gadedrengene ile foran for at bort bære de forfulgte Dyr. Bagerst kommer den afPolitiebetienter ledsagede Vogn, hvori de fangne Hunde nedputtes, og Toget sluttes med en betydelig Flok Dagdrivere.
Lolland-Falsters Stifts-Tidende, 1838-08-12
Leipz. Allg. Zeit. indeholder et Brev fra Rom dateret den 17de Juli, hvori der siges, at flere Officerer fra den danske Fregat, der skal afhente Thorvaldsens Kunstskatte, alt ere ankomne dertil.
Lolland-Falsters Stifts-Tidende, 1838-08-12
Man fortæller, at en høitstillet diplomatisk Person, der har gjort sig meget fortjent af de i Rom levende tydske Kunstnere, har aflagt et Besøg i Rom, for at bevæge Kunstneren til en endelig Afreise til Fædrelandet, hvilket ogsaa skal være lykkedes. Thorvaldsen har alt skrevet til Livorno og indbudet Skibets Capitain til Rom.
Lolland-Falsters Stifts-Tidende, 1838-08-12
Da den sildige Høebjergning har levnet den gamle jydske Præst nogen Tid til at arbeide for Pressen, saa har han nu i Aarhuusavisen yttret sig om Mosaiternes Valgbarhed. Hvorledes Manden behandler dette Emne kan man see af den Maade, hvorpaa han affærdiger nogle Jndvendinger, som manhar fremført. Det hedder nemlig: "Man haver sagt: "Jøderne ville ikke spise med os Christne. Hem, quid hoc est, Er Det ogsaa en Grund til at foragte et Menneske, at han helst vil æde af sin egen Potte? Jeg anseer det for en stor Telperagtighed, at ville paanødde Nogen den Mad, som man haver sammenlavet til ham, men som man veed, han ikke kan fordrage, og fordi vi Danske nu fra ArildsTid have ligget i dette Flæsk, have vi ingen Ret til at fordre, at ogsaa Jøderne skulle lange til vort Saltmadsfad og trække ind paa Svinekjødet. Tilmed er det, som jeg hører, kun enkelte af dem, som nu entholde sig fra denne Spise, for de Fleste skal den allerede glide godt ned. J Stænderselskabet skal der forøvrigt ikke ædes, men tales og virkes, og fra de Gjæstereringer, som Commissarius giver kan man blive borte, hvis man finder noget paa Beværtningen at udsætte, eller man kan møde og holde sig til Vinen, som umuligen kan være slet. Men hjemme maa enhver have Lov til, at følge sin egen Kogebog. Det giøre vi Christne ogsaa. Jeg æder aldrig Østers, og min Nabo æder aldrig Rugbrød, men derfor kan vi nok være Præster og gode Venner. Jeg kjender en Jurist e scola Herlowiana, som aldrig spiser Rumbudding, og som dog er bleven virkelig Justitsraad. Men naar man vil nogen tillivs falder man paa de dummeste Ting. Nu klage vi over at Jøderne ikke spise Alting med os; men hvis de gjorde dette, vilde man snart skraale, at de aade Alting fraos. Stultorum thesaurus malidicentia, "Dagen" meddeler, at Hans Christensen (paa Bornholm), om hvem det i Kbhpst. af 25de Mai d. A. hedder, at man nu har opdaget, eller i det Mindste er meget nær ved at opdage, at han er Albert Dicks egentlige Morder, er løsladt samme Dag Forhøret sluttedes, uden at Jnqvirenten har oppebiet høiere Øvrigheds Resolution, om Action skal anlægges eller ikke.
Lolland-Falsters Stifts-Tidende, 1838-08-12
Den 1ste dennes ankom til Aarhuus Skonnerten die Elbek, som skal overføre Udvandrere til Amerika.
Lolland-Falsters Stifts-Tidende, 1838-08-12
Nykjøbings Skibsliste, fra 4de til 11te August 1838. Jndklarerede: Skipper N. L. Sørensen af Karrebeksminde, fra Bandholm med Aske; H. A. Bøye af Marstal, fra Kiel med Tobaksblade; N. H. Christensen af Marstal, fra Holnis med Muursteen; A. Holm af og fra Bornholm med Flyttegods; H. Thidemann af Rønne, fra Nysted, baglastet; Baadfører A. Larsen af og fra Nysted, baglastet; Chr. Hansen af Marstal, fra Kjøbenhavn med Stykgods; C. S. Gram af Nykjøbing, fra Kjøbenhavn med Stykgods; P. C. Friis af Dragøe, fra Kjøbenhavn, ledig; N. C. Stylsvig af Nykjøbing, fra Storehedinge med Kridt; C. Møller af Nykjøbing, fra Bergen med Trælast, Fisk m. m.; R. Raahauge af Marstal, fra Hartlepool med Steenkul. Udklarerede: Skipper N. L. Sørensen af Karrebeksminde, til Nestved med Aske; J. P. Hansen af Præstoe, til Hull med Kreaturbeen; H. A. Bøye af og til Marstal, baglastet; H. Thidemann af Rønne, til Nysted med Flyttegods; Baadfører A. Larsen af og til Nysted med Flyttegods; Skipper A. Holm af og til Bornholm, baglastet; P. C. Friis af Dragøe, til Kjøbenhavn med Brænde.
Lolland-Falsters Stifts-Tidende, 1838-08-12
Bekjendtgjørelser. Mekaniske Penne. No 1. 1 Rbd. 1 Mk. pr. Stk. No 2. 1 No 3. 1 – No 4. 2 - No 5. 3 – faaes hos H. Berggreen.
Lolland-Falsters Stifts-Tidende, 1838-08-12
En confirmeret Dreng, der besidder nogen Færdighed i Regning og Skrivning, kan til 1ste November dette Aar, paa sædvanlige Vilkaar, blive antaget som Handelslærling hos Kjøbmand J. N. Scheel i Stubbekiøbing, naar Vedkommende snarest muligt derom henvende sig til ham. Mænd af retskaffen Charakteer, som maatte attraae, imod liberalt Honorar, at overtage en Agentur for de af Foreningen for Kunstens Opmuntring i Kjöbenhavn foranstaltede kongelig concessionerede Uddelinger af fædrelandske Kunstflid- og Fabrikproducter, ville behagelig henvende sig til Foreningen i portofrie Breve. Kjöbenhavn i August 1838. Directionen.
Lolland-Falsters Stifts-Tidende, 1838-08-12
At Jnteressentskabet med Snedkermester Schneider nu er ophævet, og at jeg for Fremtiden fortsætter Professionen, for egen Regning, bekjendtgjøres herved til Efterretning for Enhver, der vil forunde mig deres Søgning. Min Boepæle, i forrige Glarmester Brunckhorsts Huus i Frisegaden. Nykjøbing den 6te August 1838. Ohlenbostel, Snedkermester. Finlapper Vare. af alle Sorter, kan bekommes hos Kjøbmand H. Gram. Sammesteds modtages Fragtgods med Skipper F. S. Gram, som agter at afseile herfra til Kjøbenhavn sidst i tilkommende Nykjøbing den 17de August 1838. Huus tilkjøbs.
Lolland-Falsters Stifts-Tidende, 1838-08-12
Et nyt opbygget Huus i Rødbye, der er beliggende omtrent midt i Byen og bestaaer af 8 Fag Forhuus til Gaden, og et Halvtagshuus i Gaarden paa 6 Fag, alt særdeles beqvemt indrettet og vel vedligeholdt, med en rummelig broelagt Gaardsplads, en god og smuk anlagt Hauge og et dertil stødende Vænge af omtrent en halv Tønde Lands Størrelse er underhaanden tilkjøbs. Den største Deel af Kjøbesummen kan forventes at blive indestaaende i Eiendommen, hvis Bygninger ere forsikkrede i Brandkassen for 1,000 Rbd. Sølv. Man behage at henvende sig desangaaende til Fuldmægtig Vogel fang sammesteds.
Lolland-Falsters Stifts-Tidende, 1838-08-12
Mølle til Salg. Formedelst anden Bestemmelse agter undertegnede Eier af Nebbelunde Stubmølle og Møllehuus underhaanden at sælge denne Eiendom. Møllen er i complet Stand og Møllehuset bestaaer af 15 Fag Huus nyt opbygget i indeværende Sommer, og Beboelsesleiligheden er indrettet til en Familie udenfor Bondestanden. Kjøberen kan vente at erholde Fæste paa 3 Tdr. Land beliggende i Nærheden af Møllen. Af Kjøbesummen forlanges kuns 1/2 Deel udbetalt. Liebhaverne ville behage at henvende sig til Eieren boende i Nebbelunde pr. Rødbye. Nebbelunde den 8 Aug. 1838. Albrecht Holm.
Lolland-Falsters Stifts-Tidende, 1838-08-12
Auctioner. Efter passeret Forliig og Udlæg, og i Følge Udlægshaverens Reqvisition, bliver det Peder Sørensen Skytte tilhørende af Friderik Vinther nu beboede Eiendoms=Sted, udflyttet fra Vindebye, med tilliggende 1 Td. Hartkorn og 2 a 3 Tdr. Land fri Jord, samt Afgrøde, bortsolgt ved 3de offentlige Auctioner, nemlig: Tirsdagen den 28de August d. A.) hver Dags Tirsdagen den 11te Sept. d. A. og Formiddag Kl. 11 slet.
Lolland-Falsters Stifts-Tidende, 1838-08-12
Onsdagen den 26de f. M. De 2de førstnævnte Auctioner afholdes paa Nakskov Raadstue, men den Sidstnævnte i den sælgende Eiendom; hvilket herved bekjendtgjøres saavel til Liebhavernes Efterretning, som i Overeensstemmelse med Pl. 22de April 1817. Nakskov den 30te Juli 1838. Hammerich.
Lolland-Falsters Stifts-Tidende, 1838-08-12
Løverdagen den 15de og 29de Septbr. samt 13de October dette Aar, Formiddag Kl. 11, bliver det afdøde Skoemagermester Bierregaard og ligeledes afdøde Kones Boe tilhørende i Kattesundet her i Byen under 249 Litr. A. beliggende Sted med tilliggende Jordlod paa Madeskov, bortsolgt ved 3de offentlige Auctioner, som afholdes paa Byens Raadhuus. Hvilket herved bekiendtgiøres til Efterretning saavel for Liebhavere som Pantecreditorer i Overeensstemmelse med Pl. 22de April 1817. Nakskov den 9de August 1838. J Auctionsdirecteurens Fraværelse Schou, const.
Lolland-Falsters Stifts-Tidende, 1838-08-12
Da det ved 3die Auction over det Stervboet efter afdøde Kiøbmand Jver Nielsen og senere afdøde Enke tilhørende Sted 8 143 b. og c. i Bredgade her i Byen, gjorte Bud, ikke er bleven approberet, saa vil der over denne Eiendom blive afholdt en fierde og sidste Auction paa Raadstuen her i Byen, førstkommende Mandag den 13de d. M. Formiddag Kl. 11. Hvilket herved bekiendtgiøres. Nakskov den 9de August 1838. J Auctionsdirecteurens Fraværelse, Schon, const.
Lolland-Falsters Stifts-Tidende, 1838-08-12
J Følge Bestemmelse under Skiftet efter afdøde Kjøbmand H. Lacoppidan her i Byen, blive adskillige dette Boetilhørende uvisse Fordringer bortsolgt ved offentlig Auction Aff som afholdes paa Byens Raadhuus Mandagen den 20de d. M. Formiddag Kl. 11. Hvilket herved bekiendtgiøres til Efterretning for Liebhaverne. Nakskov den 9de August 1838. J Auctionsdirecteurens Fraværelse Schou, const.
Lolland-Falsters Stifts-Tidende, 1838-08-12
Mandagen den 3die September førstkommende, om Formiddagen Klokken 11, lader Møller Holm i Nebbelunde formedelst anden Bestemmelse ved een Auction bortsælge den ham sammesteds tilhørende og 1/4 Miil herfra Rødbye beliggende Stub-Veiermølle, samt tilliggende Møllehuus paa 9 Fag, og Udhuus paa 6 Fag, hvilke Huse af ny ere opførte i forrige Sommer, og Møllehuset indrettet til Beboelse for en Familie udenfor Bondestanden.
Lolland-Falsters Stifts-Tidende, 1838-08-12
En Jordlod paa omtrent 20 Tønder Land kan fremdeles forventes at erholdes til Leie af Kjøberen mod den Afgift som hidtil har været svaret. Eiendommen og Conditionerne for Salget, forevises forinden Auctionen af Eieren og Auctionen afholdes i Møllehuset. Hvilket herved bekjendtgjøres til Lysthavendes Underretning. Rødbye den 9de August 1838. Jbsen.
Lolland-Falsters Stifts-Tidende, 1838-08-12
Jndkaldelser.
Lolland-Falsters Stifts-Tidende, 1838-08-12
Creditorerne i Boet efter afdøde Skovfoged Lars Jensen Westen ved Steensgaard, indkaldes herved med 12 Ugers Varsel for at anmelde og beviisliggjøre deres Fordringer for undertegnede committerede Skifteforvalter. Rostrup. Juellinge den 6te August 1838.
Lolland-Falsters Stifts-Tidende, 1838-08-12
Mortifications=Stævning. Fjerde Klasse. No. 10 Rigsbankskilling Sølv. O Erik Peter Pontoppidan, 1838. Kongelig Majestæts virkelig Justitsraad og Birkedommer paa Falster, Gjor vitterligt: at efter Begjæring af forrige Møller, Anders Larsen af Riserup, bliver i Overeensstemmelse med den ham dertil under 14de Juli d. A. allernaadigst forundte Bevilling, Den eller De, som kan gjøre nogen Fordring paa en af daværende Eier af Riserup Mølle, Jakob Jensen, til Gaardmand Peder Larsen Navr i Nørre=Alslev under 1ste April 1789 udstædte og 16de f. M. tinglæste, men senere bortkommen Panteobligation, stor 100 Rbd. D. C., hvorfor er givet 3die Prioritets Panteret næstefter respective 500 Rbd. og 200 Rbd. D. C. i bemeldte Riserup Mølle og Møllehuus, med Tilhørende og Tilliggende, – herved, med Aars og Dags Varsel, indstævnte til at møde for Falsters Birkeret, som holdes paa Birkets Tinghuus ved Nykjøbing, den første ordinære Retsdag i November Maaned 1839 om Formiddagen Kl. 10, for deres Ret til bemeldte Obligation at beviisliggjøre, eller, i Mangel heraf, efter foregaaende Procedyre og Paastand, at høre denne Forskrivning ved Dom mortificeret til Udslettelse af Pantebogen. Forelæggelse og Lavdag er hævet ved Forordningen af 3die Juni 1796. Dets til Bekræftelse udstædes denne Stævning under min Haand og Jurisdiktionens Segl. Falsters Birk, Nykjøbing den 7de August 1838. Pontoppidan. (L. S.) Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1838-08-14
Lollands Falsters Se Tidende. No. 95. Tirsdagen den 14 August.
Lolland-Falsters Stifts-Tidende, 1838-08-14
Udenlandske Nyheder. England. O'Connell har udfærdiget en Skrivelse til Jrlænderne og Resultaterne af den nu snart endte Parlamentssession, hvori han i meget stærke Udtryk udtaler sig mod den nye Fattig lov, ligesom han og klager over, at Torierne tillintetgjøre Ministrenes Bestræbelser for at ophjælpe Jrland. - Hertugen af Devonshire, der skal gaae som engelsk Gesandt til Kronningen i Mailand, bereder sig nu til denne Reise for at kunne optræde med al mulig Pragt. Efter hvad man hører fra Malta, bereder den engelske Flaade sig paa til enhver Tid at kunne være færdig til Krig, ligesom og Antallet af Krigskibe endnu stedse forøges i Middeldelhavet. Mellem England og Østerrig skal være afsluttet en Handelstractat, der, som man mener, vil være til Fordeel for begge Stater. Fra Cap har man faaet Efterretninger, de tale om Stridigheder, som ere udbrudte med de tilgrændsende Kaffere, hvorfor man frygtede for en almindelig Krig.